Νίκος Φιλίππου (ποδοσφαιριστής)

Ο Νίκος Φιλίππου είναι Έλληνας πρώην διεθνής ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης από το 1962 ως το 1966.

Καριέρα
Ο Φιλίππου ξεκίνησε την καριέρα του στην ομάδα της Δόξας Νεαπόλεως, για να συνεχίσει στον Μέγα Αλέξανδρο. Στα 24 του χρόνια μεταγράφηκε στον Άρη, υπογράφοντας την 1 Αυγούστου 1962, ενώ είχε υπάρξει στόχος και του Ηρακλή και του Απόλλωνα Καλαμαριάς.1962: Ο "Σαρής" Νίκος Φιλίππου υπογράφει στον Άρη - ARIS.RE

Μετά από μία δύσκολη πρώτη σεζόν, όπου ο Άρης παρέμεινε στην πρώτη κατηγορία μετά από αγώνες κατάταξης, οι "κίτρινοι" απέκτησαν πρωταγωνιστικό ρόλο στο ελληνικό πρωτάθλημα, κερδίζοντας σχεδόν κάθε χρόνο την συμμετοχή τους στο κύπελλο Διεθνών Εκθέσεων για το υπόλοιπο της δεκαετίας. Ο Φιλίππου πέτυχε το μοναδικό γκολ στον αγώνα εναντίον του ΠΑΟΚ στις 6 Οκτωβρίου 1963, σηματοδοτώντας μία περίοδο δέκα περίπου χρόνων που ο Άρης δεν θα ηττηθεί από τον "δικέφαλο του Βορρά".Όταν γράφτηκε ιστορία: Η μέρα που ξεκίνησε την δεκαετία που ο Άρης ήταν ανίκητος απέναντι στον ΠΑΟΚ! - PressarisΕφημερίδα Μακεδονία, 8/10/1963, Σελίδα: 8

Το φθινόπωρο του 1965, συμμετείχε και στους δύο αγώνες κόντρα στην Κολωνία, όπου οι "κίτρινοι" πέτυχαν την πρώτη τους ευρωπαϊκή νίκη στο Καυτατζόγλειο με 2-1, για να ηττηθούν με 2-0 στον επαναληπτικό της Γερμανίας.Εφημερίδα Μακεδονία, 27/10/1965, Σελίδα: 7Εφημερίδα Μακεδονία, 17/11/1965, Σελίδα: 5

Στο τέλος της χρονιάς δόθηκε στον Απόλλωνα Καλαμαριάς, ως αντάλλαγμα για τη μετέπειτα μεταγραφή του Τάκη Ραπτόπουλου.

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Επιθετικοί ποδοσφαιριστές